Skatestraumen

Skatestraumen er navnet på sundet mellom Bremangerlandet på sørsiden og Rugsundøya på nordsiden, som ligger i ytre Nordfjord, i Bremanger kommune. Navnet blir også nyttet synonymt med bygda som ligger på nordsiden av sundet, fra Haukedalen i øst til Tongane på vestspissen av Rugsundøya. På sørsiden ligger bygdene Klubben og Hunskår. Skipsleia går gjennom Skatestraumen og bidrar til at det er tett skipstrafikk her. 

Skatestraumen har kraftig tidevann fordi sundet binder sammen den vide og dype Frøysjøen med Nordfjorden, og store vannmasser blir presset gjennom det relativt trange og grunne sundet. Den sterke strømmen gjør Skatestraumen til en god fiskeplass, noe den har vært helt tilbake i  steinalderen. Dette er vist gjennom omfattende arkeologiske utgravningerKnut Andreas Bergsvik - http://www.academia.edu/1993364/Skatestraumen_-_et_sentrum_i_steinalderen_2001_  under arbeid med Bremangersambandet. Arkeolog Knut Andreas Bergsvik skriver i en artikkel fra 2000 at de ikke- utgravde boplassene ved Skatestraumen er «et enestående kulturminne på Vestlandet».

 Referanser 

Kategori:Fjorder i Bremanger
Kategori:Kulturminner i Bremanger
Kategori:Steinalderen i Norge
Kategori:Sund i Vestland